
Министерство на околната среда и водите


Регионална инспекция по околната среда и водите - Монтана


                                                            Д О К Л А Д

за извършена комплексна проверка на обект „Винарна Лопушна”, с. Георги Дамяново, община Георги Дамяново с оператор „Винарна Лопушна” АД, с. Георги Дамяново, на основание Заповед № РД-246/02.10.2015 г. на Директора на РИОСВ – Монтана.
Извършената комплексна проверка на 06.10.2015 г. е с цел установяване съответствието на производствената дейност на дружеството с нормативните изисквания по опазване на околната среда и в изпълнение на плана за контролната дейност през 2015 г.


Основната дейност на обекта е преработване на грозде, производство, съхранение и продажба на вина.

По компонент „Въздух“ – на обекта няма източници (организирани и/или неорганизирани) на емисии на вредни вещества в атмосферния въздух, поради което обектът не подлежи на контрол по Наредба № 1 от 2005 г. за норми за допустими  емисии на вредни вещества (замърсители), изпускани в атмосферата от обекти и дейности от неподвижни източници на емисии (обн. ДВ, бр. 31 от 06.04.1999 г.). Дружеството е подало информация за 2014 г.за хладилната инсталация (чилър) с писмо вх. № 580/13.02.2015 г. на РИОСВ – Монтана. Същата съдържа 3 кръга с хладоагент R 407 C – 12,8, 12,8 и 10 кг фреон. Инсталацията е етикетирана съгласно изискванията на чл. 32 от Наредба за установяване на мерки по прилагане на Регламент (ЕО) № 842/2006 г. относно някои флуорирани парникови газове (обн. ДВ, бр. 3 от 13.01.2009 г.). Извършена е инструментална проверка на хладилната инсталация с пропускотърсач TIF XL – 1 – A, като пропуски и разхерметизирване не са констатирани. 

Компонент „Води“ – дружеството използва води за питейно – битови и технологични нужди. от водопроводната мрежа на с. Георги Дамяново, която се доставя от „ВиК“ ООД, гр. Монтана, съгласно сключен договор от 10.01.2006 г. Вода за технологични нужди се използва за измиване на бутилки в случаите на бутилиране на вино и резервоари за съхраняване на вино. Смесеният поток от производствени и битово – фекални отпадъчни води се пречиства в локална пречиствателна станция на площадката на обекта, след което се заустват в канализационната система на с. Георги Дамяново.

По фактор „Отпадъци“ – на обекта се извършва само дейност по предварително съхранение на отпадъци с кодове – 02 07 04, 02 07 05, 15 01 01, 15 01 02 и 20 01 21*. Води се отчетност в заверената от РИОСВ – Монтана отчетна книга, по Приложение № 1 от Наредба № 2/2013 г. През м. октомври 2015 г. е извършено извозване на лозовия масив на 68 296 кг гроздово джибри с код 02 07 01. Пусканите на българския пазар вина са опаковани с 8 броя материали от пластмаса, хартия и картон, дърво, стъкло и композитни маотериали. Проверката по чл. 14 и чл. 59 от Закона за управление на отпадъците (ЗУО) и Наредбата за определяне на реда и размера за заплащане на продуктова такса за продуктите, след упаотребата на които се образуват масово разпространени отпадъци, приета с ПМС № 120/30.05.2018 г. е за периода м. юли 2014 г. до 30.09.2015 г. Дружеството изпълнява задълженията си по чл. 14, ал. 2 т. 2 от ЗУО, като участва колективна система, съгласно сключен договор с организация по оползотворяване „Булекопак“ АД, гр. София – Удостоверение № 2627 и  Договор № 2627/05.06.2013 г. със срок на действие до 31.12.2017 г. За 2014 г. Дружеството е освободено от задължението си да заплаща продуктова такса, съгласно Заповед № РД – 347/21.05.2015 г. на Министъра на околната среда и водите, Приложение № 3, позиция 389. По време на проверката е попълнен въпросник – Приложение № 1 на РИОСВ – Монтана.

При предходната проверка не са давани предписания. От проверката не са давани предписания. 

